《太常引 连阴书事》
明代·陶安

湿云宿树暗楼前。潮上绿苔砖。烟雨满江天。似画出、王维辋川。

蔓墙虫篆，草池蛙鼓，飞溜聒高眠。海阔晚风颠。最稳是、溪翁钓船。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。